உதாரணம்: குரு உபதேசம் - குரூபதேசம், சிந்து ஊர்மி - சீந்தூர்மி. சுயம்பூ உபதேசம் - சுயம்பூபதேசம், வதூ ஊரு - வதூரு. 153. அ ஆ முன் இ ஈவரி லிரண்டுங்கெட் டேயாம். (13) () அ ஆ முன் இ ஈ வரில் இரண்டும் கெட்டு ஏ ஆம்.  பவாநந்தர் உரைஇஃது அகர ஆகாரங்களின்முன் இ ஈ வருமாறு உணர்த்துகின்றது.  பதவுரை அ ஆ முன் = அகர ஆகார ஈற்றின்முன்,  இ ஈ வரில் = இகர ஈகாரங்கள் வந்தால்,  இரண்டும் கெட்டு = ஈறும் முதலுமாகிய இரண்டும் கெட,  ஏ ஆம் = ஏகாரம் வரும்.